**VRNITEV V ŠOLO UČENCEV OD 6. DO 8. RAZREDOV**

Spoštovani starši, drage učenke in učenci,

v sredo**, 3. 6. 2020, se v šolo vračate tudi učenci od 6. do 8. razreda**. Ker je potrebno še vedno **upoštevati navodila NIJZ**, vam posredujem informacije, ki jih moramo upoštevati (npr. temeljito umivanje/razkuževanje rok, miz, upoštevanje razdalje 1,5 metra). Prosimo vas, da ima učenec, če je le možno, s seboj **masko (šal, ruta)**, saj ga/jo mora nositi, kadar zapušča razred.

**PRIHOD V ŠOLO**

V šolo boste prihajali **učenci 6. in 7. razreda** tako kot običajno: skozi **vhod v garderobo predmetne stopnje**, in sicer po naslednjem razporedu:

* **6. razredi: od 8.00 do 8.10,**
* **7. razredi: od 8.10 do 8.20.**

Izjema so dnevi, ko začnete **s poukom že ob 7.30**. Takrat vstopate v šolo skozi svoj vhod od 7.20 do 7.30.

Ob vstopu v garderobo si **obujete copate**, spravite **obutev in oblačila v svojo omarico**, **oddate podpisano izjavo staršev** (samo prvi dan), razkužite roke in odidete v svoj **razred**.

**Učenci 8. in 9. razredov** boste prihajali v šolo skozi **vhod pri likovni umetnosti**, in sicer po naslednjem razporedu:

* **8. razredi: od 8.00 do 8.10,**
* **9. razredi: od 8.10 do 8.20.**

Izjema so dnevi, ko začnete **s poukom že ob 7.30**. Takrat vstopate v šolo skozi svoj vhod od 7.20 do 7.30.

Ob vstopu v šolo oddate **podpisano izjavo staršev (samo 8. razred** in le prvi dan), si obujete copate, obutev odložite pod klop pri svojem razredu, razkužite roke in odidete v razred.

**POTEK POUKA**

Pouk bo potekal **po urniku v okviru svojega oddelka** tako kot pred začetkom epidemije. Delitev učencev v več **skupin** **ne bo več**. Učenci ne prehajate več iz razreda v razred, ampak ostajate ves čas **v svojih učilnicah.**

**Nov razpored matičnih učilnic:**

**PRITLIČJE NA PREDMETNI STOPNJI**

8. A – učilnica kemije

8. B – učilnica biologije

9. A – učilnica likovne umetnosti

9. B – učilnica angleščine

**1. NADSTROPJE PREDMETNE STOPNJE**

6. A – učilnica slovenščine št. 38

6. B – učilnica matematika št. 30

6. C – učilnica glasbene umetnosti

7. A – učilnica matematike št. 43

7. B – učilnica slovenščine št. 34

Ker bomo razrede večkrat dnevno prezračili, prinesite s seboj **dodatno oblačilo** (npr. pulover). Prav tako pa je priporočljivo, da prinesete s seboj **bidon z vodo**.

**MALICA IN KOSILO**

Učenci od 6. do 8. razreda boste od **srede, 3. 6. 2020,** znova prijavljeni **na obroke prehrane**, tako kot ste bili pred zaprtjem šole. Kosilo bo potekalo po t**očno določenem urniku** in v **spremstvu učitelja**. V primeru, da vaš otrok ne bo imel katerega od obrokov (malica oz. kosilo), ga odjavite **najkasneje do srede, 3. 6. 2020**, **do 8.00**. Obroke je treba odjaviti tudi v primeru **odsotnosti od pouka**.

**POMEMBNO – PODPISANA IZJAVA**

Ob vseh informacijah vam pošiljamo tudi **izjavo**, ki jo mora učenec **obvezno** prinesti s seboj v **sredo, 3. 6. 2020**. Izjavo lahko natisnete ali prepišete zgornji del izjave ter jo podpišete. **Ne pozabite je dati v sredo svojim otrokom. Otroci naj v šolo prihajajo popolnoma zdravi. V primeru, da bo otrok imel npr. povišano temperaturo, kašljal, se slabo počutil, vas bomo poklicali in otroka boste morali odpeljati domov.**

**VSTOP STARŠEV**

Starši lahko vstopate v šolo le v **nujnih primerih** in **po predhodni najavi**. Prav tako morate obvezno **nositi masko**.

Veseli smo, da se boste spet vrnili v šolske klopi.

 Milena Čuden,

 v. d. ravnateljice